Ministru kabineta rīkojuma projekta

„**Par valsts nekustamā īpašuma Lapeņu ielā 22, Rīgā, nodošanu Ekonomikas ministrijas valdījumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir nodot nekustamo īpašumu Lapeņu ielā 22, Rīgā, kas ierakstīts zemesgrāmatā uz valsts vārda Finanšu ministrijas personā, Ekonomikas ministrijas valdījumā, tā kā uz nekustamā īpašuma sastāvā esošās zemes vienības atrodas akciju sabiedrības “Latvenergo” īpašumā esošs energoapgādes objekts. **Ministru kabineta rīkojuma projekts stāsies spēkā tā parakstīšanas brīdī.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta 4.1 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts paredz nodot Ekonomikas ministrijas valdījumā nekustamo īpašumu (nekustamā īpašuma kadastra Nr.0100 024 2146) – zemes vienību (zemes vienības kadastra apzīmējums 0100 024 2146) 4540 m2 platībā – Lapeņu ielā 22, Rīgā, kas ierakstīts Rīgas pilsētas zemesgrāmatas nodalījumā Nr.100000415860 uz valsts vārda Finanšu ministrijas personā, lēmuma datums: 12.11.2007.  Zemes vienības lietošanas mērķis: 1001 – Rūpnieciskās ražošanas uzņēmumu apbūve, 0,4540 ha platībā.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) nekustamā īpašuma kadastrālā vērtība uz 2018.gada 1.janvāri – 117838 *euro*.  Atbilstoši NĪVKIS datiem valsts nekustamajam īpašumam ir reģistrēti šādi apgrūtinājumi:   * individuāli noteikta vides un dabas resursu aizsargjoslas (aizsardzības zonas) teritorija ap kultūras pieminekli, kas atbilstoši UNESCO Konvencijai par pasaules kultūras un dabas mantojuma aizsardzību iekļauts pasaules kultūras un dabas mantojuma objektu sarakstā, 4540 ha; * ekspluatācijas aizsargjoslas teritorija ap elektrisko tīklu transformatoru apakšstaciju, 0,0918 ha; * ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, 0,0154 ha; * ekspluatācijas aizsargjoslas teritorija gar pašteces kanalizācijas vadu, 0,0169 ha; * ekspluatācijas aizsargjoslas teritorija gar elektrisko tīklu kabeļu līniju, 0,0328 ha; * ekspluatācijas aizsargjoslas teritorija gar drenām un atklātiem grāvjiem, 0,0858 ha; * zemes īpašniekam nepiederoša būve vai būves daļa, 0,0800 ha.   Nekustamais īpašums ir iznomāts. 2008.gada 8.decembrī starp valsts akciju sabiedrību “Valsts nekustamie īpašumi” kā iznomātāju, akciju sabiedrību “Latvenergo” kā nomnieku un akciju sabiedrību “Augstsprieguma tīkls”, pamatojoties uz Ministru kabineta 2008.gada 4.septembra rīkojumu Nr.535 “Par neapbūvēta valsts zemesgabala Rīgā, Lapeņu ielā 22, iznomāšanu” (turpmāk – MK rīkojums Nr.535), noslēgts Neapbūvēta zemesgabala Rīgā, Lapeņu ielā 22, nomas līgums Nr.7951-Z (turpmāk - Nomas līgums Nr.7951-Z), ar tiesībām veikt zemesgabala apbūvi – transformatoru apakšstacijas “Skanste” ēkas – inženierbūves un ar to saistīto komunikāciju, t.sk. pazemes kabeļu elektrolīniju zonu būvniecībai, uzturēšanai un apsaimniekošanai, un izmantošanai atbilstoši nomas līgumā norādītajiem lietošanas mērķiem. Ar 2011.gada 30.augusta Pārjaunojuma līgumu līdzēja akciju sabiedrības “Augstsprieguma tīkls” vietā stājās akciju sabiedrība “Latvijas elektriskie tīkli”.  Pamatojoties uz Nomas līgumu Nr.7951-Z un 2009.gada 24.marta vienošanos par grozījumiem minētajā nomas līgumā Rīgas pilsētas zemesgrāmatas nodalījuma Nr.100000415860 III daļas 1.iedaļā 2009.gada 20.augustā nostiprināta nomas tiesība uz zemesgabalu ar apbūves tiesībām – transformatoru apakšstacijas “Skanste” ēkas – inženierbūves un ar to saistīto komunikāciju, t.sk. pazemes elektrolīniju zonu būvniecībai, uzturēšanai un apsaimniekošanai, nomas līguma termiņš – 2033.gada 3.septembris, nomnieks – akciju sabiedrība “Latvenergo”.  Atbilstoši NĪVKIS datiem uz zemes vienības atrodas akciju sabiedrībai “Latvenergo” piederoša būve (būves kadastra apzīmējums 0100 024 2146 001) – 110/10kV apakšstacijas ēka, kas ietilpst nekustamā īpašuma (nekustamā īpašuma kadastra Nr.0100 524 0023) sastāvā.  Ar 2018.gada 22.marta vēstuli Nr.01VD00-17/901 (turpmāk – vēstule) akciju sabiedrība “Latvenergo” informējusi valsts akciju sabiedrību “Valsts nekustamie īpašumi”, ka saskaņā ar MK rīkojumu Nr.535 un savstarpēji noslēgtā Nomas līguma Nr.7951-Z un tā 2011.gada 30.augusta Pārjaunojuma līguma nosacījumiem, uz nekustamā īpašuma (nekustamā īpašuma kadastra Nr.0100 024 2146) sastāvā esošas zemes vienības (zemes vienības kadastra apzīmējums 0100 024 2146) Lapeņu ielā 22, Rīgā, ir uzbūvēta un ekspluatācijā nodota apakšstacija “Skanste” (nekustamā īpašuma kadastra Nr.0100 524 0023). Īpašuma tiesības uz minēto būvi akciju sabiedrībai “Latvenergo” nostiprinātas Rīgas pilsētas zemesgrāmatas nodalījumā Nr.100000576412, lēmuma datums: 15.03.2018.  Atbilstoši MK rīkojuma Nr.535 2.punktam akciju sabiedrībai “Latvenergo” rodas tiesības prasīt zemes vienības atsavināšanu, ja uz tās ir uzceltas un nodotas ekspluatācijā visas nomas līgumā apakšstacijas “Skanste” vajadzībām paredzētās ēkas (būves) un īpašuma tiesības uz tām ir nostiprinātas zemesgrāmatā. Vēstulē akciju sabiedrība “Latvenergo” norādījusi, ka Ekonomikas minsitrija kā kapitāla daļu turētāja var lemt par tālāku zemes vienības ieguldīšanu akciju sabiedrības “Latvenergo” pamatkapitālā un, lai realizētu vienota zemes un būvju īpašuma izveidošanu, lūgusi organizēt zemes vienības Lapeņu ielā 22, Rīgā, nodošanu Ekonomikas ministrijai.  Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 8.panta 4.1 daļā noteikto, uz valsts vārda Ekonomikas ministrijas personā zemesgrāmatās tiek ierakstīta valstij piederošā un piekrītošā zeme, uz kuras atrodas akciju sabiedrības “Latvenergo” īpašumā vai valdījumā esošie energoapgādes objekti un kura ir nepieciešama valsts komercdarbības veikšanai.  Ievērojot minēto, valsts akciju sabiedrības “Valsts nekustamie īpašumi” Īpašumu izvērtēšanas komisija 2018.gada 3.maija sēdē nolēmusi (Prot.Nr.IZKP-18/17, 2.punkts) konceptuāli atbalstīt nekustamā īpašuma (nekustamā īpašuma kadastra Nr.0100 024 2146) Lapeņu ielā 22, Rīgā, nodošanu Ekonomikas ministrijas valdījumā un virzīt attiecīgu Ministru kabineta rīkojuma projektu.  Papildus norādāms, ka ar 2018.gada 5.jūlija vēstuli Nr.DA-18-3395-nd Rīgas domes Pilsētas attīstības departaments informējis valsts akciju sabiedrību “Valsts nekustamie īpašumi” kā valsts nekustamā īpašuma Lapeņu ielā 22, Rīgā, pārvaldītāju par Rīgas domes Pilsētas attīstības departamenta uzsākto projekta “Skanstes teritorijas revitalizācijas 1.kārta” īstenošanu, kā ietvaros līdz 2021.gadam plānots izbūvēt Lapeņu, J.Dikmaņa, J.Krūmiņa, J.Daliņa ielas un ar to saistītas inženiertehniskās komunikācijas, atklātu lietusūdens uzkrāšanas un novadīšanas sistēmu (kanālu un dīķi) gar Lapeņu ielu, kā arī veikt piegulošās teritorijas labiekārtošanu. Minētajā vēstulē norādīts, ka būvprojekta “ Skanstes teritorijas revitalizācijas 1.kārta” risinājumi skar nekustamo īpašumu Lapeņu ielā 22, Rīgā, paredzot reljefa izlīdzināšanu un nepieciešamības gadījumā žoga pārlikšanu un lūgts saskaņot saskaņošanas protokolus un būvprojekta risinājumu. Tāpat minētajā vēstulē norādīts, ka būvprojekta risinājumi ir saskaņoti ar akciju sabiedrību “ Augstsprieguma tīkls”.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VAS “Valsts nekustamie īpašumi”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija (VAS “Valsts nekustamie īpašumi”), Ekonomikas ministrija, AS “Latvenergo”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018. gads** | | Turpmākie trīs gadi (*euro*) | | |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | 0 | | | | |
| 3.1. valsts pamatbudžets | 0 | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | | | |
| 5. Precizēta finansiālā ietekme: | X | 0 | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | |
| 8. Cita informācija | Ar nekustamā īpašuma valdītāja maiņu saistītie izdevumi tiks segti no Ekonomikas ministrijas līdzekļiem. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VAS “Valsts nekustamie īpašumi”, Ekonomikas ministrija, AS “Latvenergo”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

Rozenberga 67024608

Liga.Rozenberga@vni.lv